Þingræður haldnar á Alþingi Íslendinga



Herra forseti. Ég skal í mjög fáum orðum gera grein fyrir þeim breyt., sem hv. Nd. hefur gert á frv. eftir að það fór frá okkur hér í Ed. Breyt. þessar eru allar tiltölulega veigalitlar og vona ég að um þær geti náðst samstaða. Í fyrsta lagi er gerð sá breyt. á liðnum B 1 og liðnum B 3 að breytt er úr „réttvísandi norðaustur frá Langanesi“ í báðum þessum liðum í „austur frá Langanesi“. Hér er aðeins um það að ræða að norðaustur ber þetta svæði inn á friðaða svæðið. Að vísu hefði samt ekki verið heimilt að veiða þar því að skv. 5. gr. getur ráðh. ákveðið friðunarsvæði þrátt fyrir heimildir, en að sjálfsögðu er skemmtilegra að þetta sé í samræmi við þá friðun sem þarna er framkvæmd. Þá er í liðnum C 5 samþ. af hv. Nd. að fella niður síðari setninguna sem fjallar um að togveiðar verði þó ekki heimilar á svæði milli línu o.s.frv. þar sem greinir réttvísandi suður af Hvalnesi. Þetta er hinn svokallaði ánamaðkur þarna og hygg ég að hæstv. sjútvrh. muni segja eitthvað um það hér á eftir. Þá gerði hv. Nd. tvær leiðréttingar sem okkur yfirsást. Við gerðum þær breyt. í þessari hv. d. á liðunum C 4 og C 5 að við færðum viðmiðunarstað frá Ingólfshöfða vestur að 18° v.lg. og takmörkuðum þannig togveiðar þar við tímabilið frá 1. maí til 1. mars, en okkur láðist að breyta framhaldinu, sem var í C 6 og C 7, þar sem leiðir hefjast hjá Ingólfshöfða. Varð að sjálfsögðu að breyta því þannig að það, sem þar er um fjallað, byrjaði á sama stað, þ.e.a.s. 18° v. Ig., og hefur hv. Nd. leiðrétt það. Kem ég þá að þeim breyt. sem eru einna veigamestar. Það er breyt. við Reykjanes- og Faxaflóasvæðið, við E 1. Þar hefur hv. Nd. breytt til baka í það sem var áður með því að breyta 10 sjómílna fjarlægð réttvísandi vestur frá Malarrifi í 6 sjómílna fjarlægð, þ.e.a.s. að togveiðiheimildin er aftur færð bar inn í það sama sem var í upphaflega frv. Þá gerir hv. Nd. breyt, við liðinn F 1, á Breiðafirði, sama eðlis, þannig að þar er sú breyt., sem gerð var hér í þessari hv. d., tekin til baka eða breytt aftur í það sem áður var og togveiðiheimildir rýmkaðar, þ.e.a.s. á svæði sem er milli 12 og 6 mílna út af Snæfellsnesi. Því er sem sagt breytt aftur í upphaflegt horf. Auk þessa, sem ég hef nú talið, hefur Nd. gert breyt. við 8. gr. sem er þannig að þar er bætt við 3. málsgr. einni setningu. 3. málsgr. hljóðar þannig, svo að ég lesi hana: „Hvenær sem skipstjórar eftirlitsskipa, leiðangursstjórar rannsóknaskipa Hafrannsóknastofnunarinnar eða sérstakir trúnaðarmenn, sbr. 2. mgr., verða varir við verulegt magn af smáfiski í afla geta þeir bannað veiðar á ákveðnu svæði, sem þeir afmarka í þessu skyni, í allt að þrjá sólarhringa.“ Þar er bætt við: „Hinir sérstöku trúnaðarmenn skulu ekki hafa framangreint leyfi nema samkv. sérstakri ákvörðun ráðh.“ Þetta er að sjálfsögðu mjög eðlilegt. Ég tel hins vegar í raun og veru að í 2. mgr. sé þessa gætt, þar sem segir að þessir trúnaðarmenn skuli hafa erindisbréf útgefið af rn. þar sem nánar er kveðið á um þeirra reglur. En þetta er sem sagt undirstrikað með þessari grein og þó að mér sýnist þarna vera raunar um endurtekningu að ræða, þá geri ég enga aths. við það fyrir mitt leyti. Í 15. gr. er lagt til að felld verði út orðin „og í umsjá.“ Þar fjallar um vísindalegar rannsóknir og segir í seinni setningunni: „En ætíð skulu slíkar tilraunir og rannsóknir fara fram undir eftirliti og í umsjá Hafrannsóknastofnunarinnar“ - og vísast þar sérstaklega til þess að heimilt er að veita slíkt leyfi erlendum aðilum. Nd. taldi að þessi orð: „og í umsjá“ mætti skilja svo að það ætti að hafa mann um borð í hverju erlendu rannsóknaskipi sem hér væri. Út af fyrir sig teldi ég það nú rétt, satt að segja, en það er ekki rétt að skylda það og raunar getur allt þetta fallið undir orðið eftirlít. En Nd. hefur lagt til, að þessi orð: „og í umsjá“, falli brott og sýnist mér það vera satt að segja lítil breyt. Ég hef nú lýst þessum breyt., og ég vil geta þess að við í hv. sjútvn. höfum aðeins stungið saman nefjum um þetta og erum við allir sammála um fyrir okkar leyti að mæla með því að fallist verði á frv. eins og það kemur nú frá Nd.



Herra forseti. Í 5. gr. þessa frv. segir að ráðh. sé heimilt að skipta veiðisvæðum milli veiðarfæra og takmarka þannig veiðiheimildir þær, sem veittar eru í lögum þessum, með því að banna notkun ákveðinna gerða af veiðarfærum á tilteknum veiðisvæðum í takmarkaðan tíma. Í Nd. kom fram till. um frekara bann við veiðum með botnvörpu og flotvörpu á Breiðafjarðarsvæðinu og ég tók fram þar við umr. að ég mundi beita mér fyrir því að yfir hávertíðina verði neta- og línusvæða gætt líkt og verið hefur í Víkurál og öðru svæði út af sunnanverðum Vestfjörðum. Það hefur reynst vel í framkvæmd báðar þessar vertíðir og einkum í vetur, og ég vænti þess að það muni einnig reynast vel fyrir snæfellinga ekki siður en vestfirðinga. Í sambandi við það, sem form. sjútvn. sagði áðan, mun ég gefa aðra yfirlýsingu, að ég mun með reglugerð loka svæðinu réttvísandi suður af Hvalnesi og að línu sem hugsast dregin að vestan að 15° 45' innan 6 sjómílna frá landi á tímabilinu 1. maí til 1. okt. Slíkri reglugerð verði beitt þar til eftirlit er komið í það horf að skyndilokunum megi beita á svæðinu vegna göngu smáfisks á fyrrgreindu tímabili. Ég vona svo að þessu stóra og mikla máli sé nú að ljúka og hér náist að lokum góð samstaða um afgreiðslu málsins og vil þá nota þetta tækifæri til þess að þakka sjútvn. og þm. og öllum þeim mörgu sem unnið hafa að undirbúningi þessa erfiða og umdeilda máls. Ég tel það til sóma fyrir Alþ. að afgr. þetta mál. Það hefði verið afar leitt til þess að vita, ef þetta mál hefði dagað uppi og orðið okkur til minnkunar bæði inn á við og þá ekki síður út á við.



Með því að þetta er síðasti þingfundur hv. Ed. að þessu sinni þar sem nú er ákveðið að þinglausnir fari fram á morgun vil ég nú, þegar fundum d. lýkur störfum, nota tækifærið til þess að þakka ykkur, hv. þdm., fyrir samveruna á þessu þingi, sem nú er að ljúka, og ánægjulega samvinnu. Ég vil þakka skrifurum d. fyrir ágætt starf og varaforsetum fyrir þá aðstoð sem þeir hafa veitt mér sem forseta. Skrifstofustjóra Alþ. og öðru starfsliði Alþ. svo og þingfréttariturum færi ég bestu þakkir fyrir ágæta samvinnu. Nú þegar leiðir skilja óska ég öllum utanbæjarþm. góðrar heimferðar og ánægjulegrar heimkomu og ég vænti þess að við hittumst allir heilir á komandi hausti þegar Alþ. kemur saman á ný.



Herra forseti. Fyrir hönd okkar þdm. óska ég hæstv. forseta og fjölskyldu hans alls hins besta nú við þessi tímamót. Jafnframt vil ég leyfa mér að segja fyrir okkar hönd að hann hefur með frábærri sanngirni stjórnað hér fundum í góðri samvinnu við okkur deildarmennina, Ég tel það ekki ofmælt þó ég segi frábær, því ég veit ekki til að ágreiningsefni hafi orðið á milli okkar og hans í hans vandasama starfi. Ég óska þess að víð megum sjá hann á komandi hausti, þegar þing kemur saman á ný, heilan og hressan og bið hv. þdm. að taka undir þessi orð mín með því að rísa úr sætum. - Þdm. risu úr sætum.



Ég vil þakka hv. 4. landsk. þm. fyrir hlý orð í minn garð og minnar fjölskyldu. Einnig vil ég þakka hv. þm. fyrir að taka undir þau orð og hans góðu óskir.